భారతదేశ చరిత్ర
పదహారు మహా-జనపదలలో (ప్రాచీన భారతదేశంలో రాజ్యాలుగ) గంగానగరానికి దక్షిణాన బీహార్ ప్రాంతం; దాని మొదటి రాజధాని రాజగ్రిహ (ఆధునిక రాజగిర్), తరువాత పాలిటిపుత్రా (ఆధునిక పాట్నా) ఉండేవి. బీహారులో అత్యధికభాగాన్ని జయించిన తరువాత లచ్చావి, అంగదేశాలను జయించి బెంగాలు వరకు విస్తరించింది. తరువాత తూర్పు ఉత్తరప్రదేశ్, ఒరిస్సాలో ఎక్కువ భాగం వరకు విస్తరించింది. ప్రాచీన సామ్రాజ్యం మగధ జైన, బౌద్ధ గ్రంథాలలో ఎక్కువగా ప్రస్తావించబడింది. ఇది రామాయణ, మహాభారత, పురాణాలలో కూడా పేర్కొనబడింది. మగధ ప్రజలకు మొట్టమొదటి సూచన అధర్వవేదంలో ఉంది. ఇక్కడ అవి అంగ, గాంధార, ముజావతు రాజ్యాలతో పాటు జాబితాలో ఉన్నట్లు కనుగొన్నారు. మగధ జైనమతం, బౌద్ధమతం అభివృద్ధిలో ముఖ్యమైన పాత్ర పోషించింది. భారతదేశంలోని రెండు గొప్ప సామ్రాజ్యాలు మౌర్య సామ్రాజ్యం, గుప్త సామ్రాజ్యం మగధ నుండి పుట్టాయి. ఈ సామ్రాజ్యాల పాలనాకాలంలో ప్రాచీన భారతదేశ శాస్త్రం, గణితం, ఖగోళ శాస్త్రం, ఆధ్యాత్మికత, తత్త్వ శాస్త్రంలో పురోగతి సాధించి ఈ కాలం భారతీయ "స్వర్ణయుగం" గా భావించబడింది. మగధ రాజ్యంలో రాజకుమారా సమాజం వంటి గణతంత్ర సమూహాలు ఉన్నాయి. గ్రామాలు స్థానిక నాయకుల ఆధ్వర్యంలో స్వంత సభాసమావేశాలు ఉన్నాయి. వారి పాలనా యంత్రాంగం కార్యనిర్వాహక, న్యాయ, సైనిక కార్యకలాపాల వారీగా విభజించబడింది.
పూర్వా ఎక్స్‌ప్రెస్
పూర్వా ఎక్స్‌ప్రెస్ అనేది భారతీయ రైల్వేలు, తూర్పు రైల్వే జోన్ ద్వారా నిర్వహించబడుతున్న సూపర్ ఫాస్ట్ ఎక్స్‌ప్రెస్.ఈ రైలు పశ్చిమ బెంగాల్ లో గల హౌరా నుండి దేశ రాజధాని అయిన క్రొత్త ఢిల్లీ వరకు నడుస్తుంది.పూర్వా అను పదం భారత దేశం యొక్క తూర్పు భాగాన్ని సూచిస్తుంది.ఈ రైలు తూర్పు భారత రాష్టాలయిన పశ్చిమ బెంగాల్,బీహార్,జార్ఖండ్ ల మీదుగా ప్రయాణిస్తుంది.2013 ,ఏప్రిల్ 30 నుండి పూర్వా ఎక్స్‌ప్రెస్ కు యల్.హెచ్.బి భోగీలను అమర్చుట జరిగింది. దీని అత్యధిక వేగం గంటకు 130 కిలో మీటర్లు.ఇది రాజధాని ఎక్స్‌ప్రెస్ రైలు బండ్ల తరువాత తూర్పు భారత రాష్టాలలో అత్యంత రద్ధి కలిగిన ఎక్స్‌ప్రెస్.
12303 నెంబరుతో పూర్వా ఎక్స్‌ప్రెస్ పాట్నా మీదుగా క్రొత్త ఢిల్లీ, సోమ,మంగళ,శుక్ర,శని వారాల్లో హౌరా నుండి ఉదయం 08గంటల 05నిమిషాలకు బయలుదేరి ముసటి రోజు ఉదయం 06గంటల 05నిమిషాలకు న్యూఢిల్లీ రైల్వే స్టేషన్ ను చేరుతుంది.
12381 నెంబరుతో పూర్వా ఎక్స్‌ప్రెస్ గయ మీదుగా క్రొత్త ఢిల్లీ,ఆది,బుధ,గురు వారాల్లో హౌరా నుండి ఉదయం 08గంటల 15నిమిషాలకు బయలుదేరి ముసటి రోజు ఉదయం 06గంటల 05నిమిషాలకు న్యూఢిల్లీ రైల్వే స్టేషన్ ను చేరుతుంది.
పూర్వా ఎక్స్‌ప్రెస్ కు హౌరా కు చెందిన WAP-4/WAP 7 లోకో మొటివ్ ను ఉపయోగిస్తున్నారు.
పూర్వా ఎక్స్‌ప్రెస్ లో మొదటి తరగతి ఎ.సి భోగీలు 1,రెండవ తరగతి ఎ.సి భోగీలు 2,మూడవ తరగతి ఎ.సి భోగీలు 5,స్లీపర్ భోగీలు 9,అరక్షిత భోగీలు 2,జనరేటర్ 2 కలిపి మొత్తం 21 భోగీలుంటాయి.